Leiv Marsteintredet

Leiv Marsteintredet (født 1976) er en norsk statsviter og professor. Marsteintredet er professor og instituttleder ved Institutt for sammenliknende politikk, Universitetet i Bergen. 

Han arbeider blant annet med konstitusjonshistorie, politikk i Latin-Amerika, presidentkriser og riksrettssaker. Marsteintredet har også engasjert seg som kommentator i en rekke medier og som samfunnsdebattant.

Bakgrunn og akademiske virke 
Marsteintredet jobbet tidligere som førstelektor ved Institutt for sosiologi, statsvitenskap og samfunnsplanlegging ved Universitetet i Tromsø. Siden arbeidet han som førsteamanuensis ved Universitetet i Bergen. Marsteintredet disputerte den 4. mars 2010 for PhD-graden ved Universitet i Bergen med avhandlingen «Presidential Interruptions in Latin America. Concepts, Causes, and Outcomes».

Vinteren 2012/2013 var Marsteintredet involvert i en kontroversiell ansettelsessak ved Universitetet i Bergen. Marsteintredet hevdet at han ikke fikk en jobb på Institutt for sammenliknende politikk grunn av ulovlig radikal kjønnskvotering. Likestillings- og diskrimineringsombudet felte UiB for kjønnsdiskriminerte og konkluderte med at UiB hadde brutt likestillingsloven. UiB tilbød deretter Marsteintredet stilling som førsteamanuensis.

Referanser 

Norske statsvitenskapsprofessorer
Professorer ved Universitetet i Bergen